als_Latn dik_Latn sag_Latn
6.06.2017 - Nga dita e mërkurë dhe enjte, një front i ftohtë nga Europa qëndrore do të depërtojë mbi rajon duke sjellur sërish mundësi për reshje lokale shiu me bubullima. Pas kalimit të këtij fronti fusha më stabile anticiklonike me masa të ftohta ajrore, nga e enjta në mbrëmje do të sjellin përmirësim të përkohshëm të motit dhe rënie të lehtë të temperaturave.
Të mërkurën reshje lokale shiu, të premten mot kryesisht me diell
Të mërkurën do të mbajë mot i ngrohtë, me vransira dhe intervale me diell, e pasdite dhe në mbrëmje priten reshje lokale shiu me bubullima, që pritet të vazhdojnë deri të enjten paradite. Gjatë ditës së enjte vransirat do të shpërndahen, e të premten do të mbajë mot i mirë, kryesisht me diell.
Sipas parashikimeve të fundit në fundjavë, nga e shtuna në mbrëmje dhe të dielen, sërish pritet përkeqësim i motit me reshje të dobëta shiu.
Temperaturat minimale do të sillen nga 9 deri në 13C, e ato maksimale nga 22C deri në 28C.
Do të fryejë erë e lehtë dhe mesatare nga jugperëndimi dhe verilindja 1-10m/s. Shtypja atmosferike ditën e enjte do të rritet mbi vlera normale, e më pas në fundjavë të zbres rreth vlerave normale.
als_Latn als_Latn als_Latn als_Latn als_Latn als_Latn